Visual kei (subkultūra)

**Visual kei** (japāņu: ヴィジュアル系 vai ビジュアル系, *vijuaru kei* vai *bijuaru kei* — 'vizuālais stils') ir mūzikas subkultūra, kas radusies 1980. gada sākumā Japānā. Tai raksturīgi ekstravaganti skatuves tērpi un grims. *Visual kei* stils parādās daudzos mūzikas žanros, piemēram, glemroks, smagais metāls, pankroks un gotiskais roks.

*Visual kei* kustību aizsāka tādas grupas kā *[[X Japan]], [[Dead End]], [[Buck-Tick]], [[D'erlanger]]* un *[[Color]]*, taču vēl lielāku popularitāti tas guva tieši 1990. gados, pateicoties tādu mūzikas grupu kā *[[Luna Sea]]*, *[[Glay]]*, *[[L'Arc-en-Ciel]]* un *[[Malice Mizer]]* panākumiem. Šīs subkultūras panākumi turpinājās arī pēc 2000. gada ar solistu Gaktu (*[[Gackt]])*, grupu *[[the GezettE]]*, *Versailles* un citiem, šajā posmā kustībai iegūstot jaunas stilistiskas un muzikālas iezīmes, radot jaunu subkultūru - *[[neo-visual kei]].* 

## Etimoloģija
Termins *visual kei* radies no grupas *X Japan* 1989. gada albuma *Blue Blood (Zilas asinis)* saukļa "Psychedelic Violence Crime of Visual Shock" (tulkojumā: "Psihodēliskās vardarbības vizuālā šoka noziegums"), kas redzams uz albuma vāka. Uzskata, ka šī termina autors ir populāra žurnāla *Shoxx* dibinātājs un redaktors Seiči Hošiko *(Seiichi Hoshiko)*, kur šī tēma parādās 1990. gadā.

2018. gadā Hošiko intervijā ar *JRock News* paskaidroja, ka šāds termins radās iedvesmojoties no *X Japan* ģitārista *Hide ([[Hide]])*, kur tolaik šādus mūziķus sauca par . Tomēr Hošiko šāds sauklis licies nepareizs, jo tam trūka satura, tāpēc termins *visual kei* vari arī *v-kei* bija atbilstošāks, tas runā par visu koptēlu.
## Vēsture

### 1980.–1992. gads: pirmsākumi un panākumi
Pirmo reizi *visual kei* parādījās 1980. gadā, ko aizsāka grupas *[[X Japan]]*, *[[Dead End]]*, *[[Buck-Tick]]*, ''D'erlanger'' un ''Color''.  Šāds fenomens vēl agrīnā stadijā ietekmējās no smagā metāla, gotiskā roka, hārdroka panka un jaunā viļņa. Daudzas japāņu rokmūzikas grupas tajā laikā bija ietekmējušās no šo žanru grupām, piemēram, *[[Kiss]]*, *Hanoi Rocks*, *[[Mötley Crüe]]* un Twisted Sister. 1980. gadu beigās un līdz 1990. gadu vidum *visual kei* kļuva par neatņemamo sastāvdaļu japāņu rokmūzikā, iegūstot lielu popularitāti visā Japānā. Par to liecināja lieli albumu pārdošanas apjomi, kas sasniedza rekordaugstus skaitļus.  Pirmā grupa, kas guva lielus panākumus bija *Dead End* ar savu 1986. gada albumu *Dead Line (Termiņš)*, kas tika pārdots vairāk nekā 20 000 eksemplāros. Tās 1987. gada debijas albums *Ghost of Romance (Romantikas spoks)* sasniedza 14. vietu *Oricon* albumu topā. Šo debijas albumu un 1988. gada albumu *Shambara* *(Samuraju cīņas)* izdeva amerikāņu ierakstu kompānija *Metal Blade Records*, kur tie parādījās radiostacijās un *[[MTV]]* visā ASV.

### 1993.–2000. gads: uzplaukums un lejupslīde
*Visual kei* kustības pētniece Megana Pfeifle norādīja, ka ar 1993. gada sākumu sākās otrais pārejas laikmets ar tādām grupām kā *[[L'Arc-en-Ciel]]*, *[[Glay]]* un *[[Malice Mizer]]*, kur tās ieguva plāšāku popularitāti. Lai arī *Malice Mizer* cieta neveiksmi ar tās izjukšanu, *L'Arc-en-Ciel* un *Glay* guva milzīgus panākumus, krasi mainot imidžu un *visual kei* nozīmi.  

Trešais pārejs laikmets sākās ar tādām grupām kā *[[La'cryma Christi]]*, *[[Penicillin]]* un *[[Rouage]]*, kas guva mērenus panākumus. Tomēr tiek uzskatīts, ka bija četras galvenākās grupas, kuras veicināja šīs kustības popularitāti - *Malice Mizer*, *La'cryma Christi*, *[[Shazna]]* un *[[Fanatic Crisis]]*.

1990. gadu beigās *visual kei* popularitāte sāka mazināties dažādu iemeslu dēļ. 1997. gadā grupa *[[Luna Sea]]* pārtrauca darbība uz gadu, tomēr 2000. gadā tā izjuka pavisam. Grupa *[[X Japan]]*, kura tiek uzkatīta par leģendāru grupu, izjuka 1997. gadā, pēc gada piedzīvojot arī sava dalībnieka Hide nāvi. Arī *Malice Mizer* izjuka 1999. gadā pēc solista Gakta *([[Gackt]])* aiziešanas un dalībnieka Kami *([[Kami (mūziķis)|Kami]])* nāves. Žurnālists Stīvs Maklūrs *(Steve McClure)* 1998. gadā žurnālā *Billboard* norādīja, ka Hide nāve zināmā mērā nozimējā laikmeta beigas, jo X Japan bija pirmā visual kei grupu paaudze, un viss jaunais ir beidzies. Vēl viens iemesls bija arī finanšu trūkums mūzikas kompānijām, līdz ar to, *visual kei* piedzīvoja lejupslīdi un tiek saistīts ar dumpīgo paaudzi, kas stājās pret sabiedrības normām.

## Raksturojums
*Visual kei* tiek dēvēts dažādi, gan kā kustība, scēna, subkultūra, un mūzikas žanrs . Tomēr jāatzīst, ka tas nav saistīts ar nevienu konkrētu mūzika stilu,    jo *visual kei* aptver vairākus žanrus, kuru izmanto mūzikas grupas, piemēram, pankroku, smago metālu, popu, elektronisko mūziku, klasisko un industriālo mūziku .   Šīs subkultūras uzsvars ir uz estētiku, koptēlu, īpaši modi un grimu, kas ļaujas brīvībai un eksperimentiem.    

Tās pamatā ir koši krāsoti mati, ekstravaganti kostīmi (āda, PVC vai mežģīnes), tradicionāli japāņu apģērbi un rotaslietas.  Raksturīga ir arī androgēnu estētika, kas ļaujas eksperimentālai modei.  Šādu estētiku popularizēja grupas *Malice Mizer* līderis un ģitārists Mana *([[Mana]])*, kas pārģērbās par sievieti. Viņš uzskatīja, ka sieviešu garderobe ir plašāka un daudzveidīgāka *visual kei* sekmīgākai attīstībai.  Citi mākslinieki smēlās idejas no dažādiem modes stiliem kā glems, metālists, panks, gots un kiberpanks.
## Atsauces